钦定古今图书集成/历象汇编/乾象典/第059卷 > 《泰阶六符赋》彭士奇
## 钦定古今图书集成/历象汇编/乾象典/第059卷 > 《泰阶六符赋》彭士奇

客有登青云，陟天衢，援北斗而骑箕尾，驭汗漫而俯
积苏，乃见六星两两相比，分为三阶，焕若珠缀，色正
森练于毛发芒，寒清澈于肝胃，疑通明于咫尺，经历
阶而入侍，旁有小儿，若傲若戏，顾客而言曰：“子亦闻
所谓《泰阶六符》者乎？上阶至尊，中阶侯王，下阶士庶，
有纪有纲，虽主宰之若异，实符验之孔彰。昔在轩辕”，
皇风郁穆。熙群生于华胥，媲良弼于力牧。三台色齐，
九宇，玉烛下逮姚姒。迄于苍录，“霭卿云，倬天章。丽层
霄而宣朗，与六星兮齐光。汉有英主，收召贤良。亦欲
四三王而六五帝，直将骋六飞而凌八荒。蒟酱天马，
柏梁建章。文成五利之宠渥，蓬莱方丈之徬徨。旱为
乾封，孛为祯祥。非不告之以泰阶，六”符之明证。而沉
溺多欲，祇以重诤臣志士之永伤。方今圣神临御，德
迈黄唐，瑞彩扬景星之明润，休光照极星之寿昌。宫
闱配月，惟英惟皇，左墄右平，远廉高堂。若然，则符之
见于上阶者，安得不赫然而煇煌。胙土分茅者星罗
于下国；执玉奉贽者，星拱于北辰。遐方绝域，款塞称
臣。觐天威以扬休命，“俯玉陛而朝紫宸。”若然，则符之
见于中阶者，安得不粲然而惟新。戴星而出者，陶耕
凿之乐；孕星而出者，蕴经济之资。兴贤科盛，劝农政
施。民自安于等级，士获进于赤墀。若然，则符之见于
下阶者，安得不炳然而下垂。星虽殊隶，星无不明。阶
虽殊等，阶无不平。一堂赓歌于喜起，九功允叙于平
成。醴“泉膏露，灵芝瑞蓂，天地以位，宗社以宁”，此千载
一时之盛也，而子得以亲见之。今吾与子相遭于鸿
濛之野，而遂迢遥乎人间天上之遇，何其幸也！抑吾
闻之：“锺秀气者，必有以垂耿光；抱文采者，必有以佐
明世。子以罗宿之心胸，发为熙世之文章，主圣臣贤，
乐作礼制。使子奉仲舒、公孙之对，吾知子必不为阿
世之曲学，而深有以明夫天人之际矣。”客曰：“噫嘻！子
非偷桃之曼倩，而讽茂陵以黄帝之符者乎？何其悉